CELEX: 32004R2082
Language: mt
Date: 2004-12-06 00:00:00
Title: Regolament tal-Kummissjoni (KE) Nru 2082/2004 tas- 6 ta' Diċembru 2004 li jimmodifika r-Regolament (KE) Nru 216/96 li jwassal għal regolament ta’ proċedura tal-Bordijiet ta’ Appell ta’ l-Uffiċċju għall-Armonizzazzjoni fis-Suq Intern (marki tal-fabbrika, disinni u mudelli)

5.7.2006   
            
            
               MT
            
            
               Il-Ġurnal Uffiċjali ta' l-Unjoni Ewropea
            
            
               345
            
         REGOLAMENT TAL-KUMMISSJONI (KE) Nru 2082/2004
   tas-6 ta' Diċembru 2004
   li jimmodifika r-Regolament (KE) Nru 216/96 li jwassal għal regolament ta’ proċedura tal-Bordijiet ta’ Appell ta’ l-Uffiċċju għall-Armonizzazzjoni fis-Suq Intern (marki tal-fabbrika, disinni u mudelli)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 40/94 ta’ l-20 ta’ Diċembru 1993, dwar il-marka tal-fabbrika Komunitarja (1), u b’mod partikolari l-Artikolu 157(3) tiegħu,
   Billi:
   
               (1)
            
            
               Ir-Regolament (KE) 40/94 ġie modifikat permezz tar-Regolament (KE) Nru 422/2004, fost l-oħrajn rigward l-organizzazzjoni u l-proċedura tal-Bordijiet ta’ Appell previsti fl-Artikoli 130 u 131 tiegħu.
            
         
               (2)
            
            
               Ir-Regolament (KE) Nru 422/2004 introduċa b’mod partikolari l-post ġdid ta’ president tal-Bordijiet ta’ Appell, ħoloq Bord ta’ Appell prinċipali akbar u ppreveda li, taħt ċerti kondizzjonijiet, id-deċiżjonijiet tal-Bordijiet ta’ Appell differenti jistgħu jittieħdu minn membru wieħed biss. Għalhekk hemm bżonn li jiġu determinati b’mod dettaljat il-poteri tal-president tal-Bordijiet ta’ Appell, il-kompożizzjoni u l-poteri ta’ l-istanza tal-Bordijiet ta’ Appell, l-attribuzzjoni tal-każi lill-Bordijiet ta’ l-Appell kif ukoll il-kompożizzjoni u s-saħħa deċisiva tal-Bord prinċipali wara t-tkabbir u l-każi fejn id-deċiżjonijiet jittieħdu minn membru wieħed.
            
         
               (3)
            
            
               Il-prattika tal-funzjonament tal-Bordijiet ta’ Appell uriet il-bżonn li kemm l-organizzazzjoni u l-proċedura tal-Bordijiet ta’ Appell kif ukoll dawk li jikkonċernaw ir-rwol tas-segretarjat u ċerti aspetti ta’ twettiq tal-proċedura jkunu modifikati. Iċ-ċentralizzazzjoni tas-servizz tas-segretarjat, it-tibdil tal-kompetenzi tiegħu, u r-regolamentazzjoni ta’ l-iskambji ta’ riċevuti bejn il-partijiet għandhom l-għan li t-trattament tal-każi minn naħa tal-Bordijiet ta’ l-Appell ikun dejjem effikaċi. Sabiex ma jsirx bdil fil-proċeduri li fil-mument tad-dħul fis-seħħ ta’ dan ir-Regolament ikunu pendenti, għandu jiġi previst perjodu transitorju għall-miżuri li jikkonċernaw l-iskambji tar-riċevuti.
            
         
               (4)
            
            
               Il-miżuri previsti f’dan ir-Regolament jaqblu ma’ l-opinjoni tal-Kumitat, Regoli ta' l-implementazzjoni u l-proċedura tal-Bord ta' l-Appell ta' l-uffiċċju ta' l-Armonizzazzjoni fis-suq Intern.
            
         ADOTTAT DAN IR-REGOLAMENT:
   Artikolu 1
   Ir-Regolament (KE) Nru 216/96 hu modifikat kif ġej:
   
               1.
            
            
               L-ewwel Artikolu hu sostitwit bit-test li ġej:
               “Artikolu 1
               Presidju tal-Bordijiet ta’ l-Appell
               1.   L-istanza msemmija fl-Artikolu 130 u 131 tar-Regolament hu l-Presidju tal-Bordijiet ta’ l-Appell (minn issa ’l quddiem imsejjaħ Presidju).
               2.   Il-Presidju hu magħmul mill-president tal-Bordijiet ta’ l-Appell, fil-kwalità ta’ president, mill-presidenti tal-Bord prinċipali u mill-membri tal-Bordijiet eletti fi ħdanu, għal kull sena ċivili, mill-membri kollha tal-Bordijiet minbarra l-president tal-Bordijiet u l-presidenti tal-Bord prinċipali. In-numru tal-membri eletti hu kwart mill-membri tal-Bordijiet minbarra l-president tal-Bordijiet u l-presidenti tal-Bord prinċipali, jekk neċessarju magħduda san-numru superjuri.
               3.   F’każ li l-president tal-Bordijiet ta’ l-Appell ma jkunx dispost jew il-post tiegħu jkun vakanti, il-presidenza tal-Presidju hi eżerċitata:
               
                           a)
                        
                        
                           mill-president tal-Kamra li jkun ilu jeżerċita għall-akbar numru ta’ snin fi ħdan il-Bordijiet ta’ l-Appell, jew
                        
                     
                           b)
                        
                        
                           jekk ikun hemm aktar minn persuna waħda li tkun serviet għall-istess numru ta’ snin, mill-president l-aktar anzjan.
                        
                     4.   Il-Presidju ma jistax jiddelibera b’mod validu ħlief jekk mill-anqas żewġ terzi tal-membri tiegħu jkunu preżenti, fosthom il-president tiegħu u ż-żewġ presidenti tal-kamra. Id-deċiżjonijiet tal-Presidju huma meħuda permezz tal-maġġoranza tal-voti; f’każ ta’ numru ugwali tal-voti, il-vot tal-president hu deċisiv.
               5.   Qabel il-bidu ta’ kull sena ċivili, u mingħajr ma jiġi affettwat l-Artikolu ter, il-Presidju jistabbilixxi l-kriterji oġġettivi ta’ qsim tal-każi bejn il-bordijiet għas-sena ċivili in kwistjoni u jaħtar il-membri uffiċjali u s-sostituti ta’ kull bord għas-sena imsemmija. Kull membru tal-Bordijiet ta’ l-Appell għandu jkun maħtur f’diversi bordijiet bħala membru uffiċjali jew sostitut. Dawn il-miżuri jistgħu jiġu modifikati, skond il-każ, matul is-sena ċivili msemmija. Id-deċiżjonijiet meħuda mill-Presidju fid-dawl ta’ dan ir-Regolament huma ppubblikati fil-Ġurnal Uffiċjali ta’ l-Uffiċċju.
               6.   Il-Presidju hu kompetenti wkoll sabiex:
               
                           a)
                        
                        
                           jistabbilixxi r-regoli ta’ natura proċedurali bżonnjużi għat-twettiq tal-każi deċiżi mill-bordijiet u r-regoli bżonnjużi għall-organizzazzjoni tax-xogħol tal-bordijiet;
                        
                     
                           b)
                        
                        
                           jiddeċiedi dwar kull kunflitt li jinħoloq mit-tqassim tal-każi fost il-Bordijiet ta’ Appell;
                        
                     
                           ċ)
                        
                        
                           jistipula r-regolament intern tiegħu;
                        
                     
                           d)
                        
                        
                           jadotta struzzjonijiet prattiċi ta’ natura proċedurali maħsuba għall-partijiet fil-proċedura quddiem il-Bordijiet ta’ l-Appell, b’mod partikolari rigward it-tressiq ta’ riċevuti u ta’ osservazzjonijiet bil-miktub kif ukoll rigward it-twettiq tal-proċeduri orali;
                        
                     
                           e)
                        
                        
                           jeżerċita kull saħħa oħra attribwita lilu minn dan ir-Regolament.
                        
                     7.   Il-president tal-Bordijiet ta’ Appell jikkonsulta l-Presidju dwar id-definizzjoni tal-bżonnijiet ta’ l-ispejjeż tal-bordijiet li bihom jgħarraf lill-president ta’ l-Uffiċċju sabiex jiġi stabbilit l-istat proviżorju ta’ l-ispejjeż u jekk jaħseb li jkun opportun, dwar kull kwistjoni oħra marbuta mal-Bordijiet ta’ l-Appell.”
            
         
               2.
            
            
               L-Artikoli 1 bis sa 1 quinquies li ġejjin huma miżjuda:
               “Artikolu 1 bis
               
               Bord Superjuri
               1.   Il-bord wara t-tkabbir maħluq mill-Artikolu 130(3) tar-Regolament hu l-Bord Superjuri.
               2.   Il-Bord Superjuri hu magħmul minn disa’ membri fosthom il-president tal-Bordijiet ta’ Appell, bħala president, mill-president tal-bord, mir-relatur maħtur qabel ir-rinviju għall-Bord Superjuri, jekk ikun il-każ, u mill-membri magħżula bix-xorti minn lista li fiha jidhru l-membri kollha tal-Bordijiet ta’ Appell minbarra l-president tal-Bordijiet u l-presidenti tal-Bord prinċipali..
               Il-Presidju jistabbilixxi, fuq il-bażi ta’ kriterji oġġettivi, il-lista msemmija fl-ewwel inċiż kif ukoll ir-regoli sabiex il-membri li jiffurmaw il-Bord Superjuri jintgħażlu minn din il-lista. Kemm din il-lista kif ukoll dawn ir-regoli huma ppubblikati fil-Ġurnal Uffiċjali ta’ l-Uffiċċju. Jekk relatur ma jkunx ġie maħtur qabel rinviju quddiem il-Bord Superjuri, il-president tal-Bord Superjuri jaħtar relatur minn fost il-membri tal-Bord Superjuri.
               3.   F’każ li l-president tal-Bordijiet ta’ l-Appell ma jkunx dispost jew il-post tiegħu jkun vakanti, jew f’każ ta’ esklużjoni jew ta’ rifjut skond l-Artikolu 132 tar-Regolament, il-presidenza tal-Bord Superjuri hi eżerċitata:
               
                           a)
                        
                        
                           mill-president tal-Kamra li jkun ilu jeżerċita għall-akbar numru ta’ snin fi ħdan il-Bordijiet ta’ l-Appell, jew
                        
                     
                           b)
                        
                        
                           jekk ikun hemm aktar minn persuna waħda li tkun serviet għall-istess numru ta’ snin, mill-president l-aktar anzjan.
                        
                     4.   F’każ li membru ieħor tal-Bord Superjuri ma jkunx dispost jew f’każ ta’ esklużjoni jew rifjut skond l-Artikolu 132 tar-Regolament, hu previst li l-persuna li tieħu l-post tintgħażel permezz ta’ l-ordni li biha tidher fil-lista msemmija fil-paragrafu 2 ta’ dan l-Artikolu.
               5.   Il-Bord Superjuri ma jistax jiddelibera b’mod validu, u l-proċeduri orali quddiemu ma jistgħux isiru b’mod validu ħlief jekk mill-anqas seba’ mill-membri tiegħu jkunu preżenti, fosthom il-president tiegħu u r-relatur.
               Jekk il-Bord Superjuri jiddelibera fil-preżenza ta’ tmien membri biss, il-membru li l-anqas ikun ilu jaqdi dmiru fi ħdan il-Bordijiet ta’ Appell ma jieħux sehem fil-vot, ħlief jekk dan il-membru jkun il-president jew ir-relatur; f’dan il-każ il-membru li jkun ilu jservi għal numru ta’ snin immedjatament superjuri għal dawk tal-president jew tar-relatur ma jieħux sehem fil-vot.
               Artikolu 1 ter
               
               Deċiżjoni tal-Bord Superjuri
               1.   Bord jista jagħmel rinviju ta’ każ sabiex dwaru jiddeċiedi l-Bord Superjuri jekk skond il-bord iqis li d-diffikultà ġuridika, l-importanza tal-każ jew iċ-ċirkostanzi partikolari jiġġustifikaw dan l-att, b’mod partikolari meta l-Bordijiet ta’ Appell ikunu ħadu deċiżjonijiet differenti dwar kwistjoni ġuridika imqajma minn dan il-każ.
               2.   Bord jirrinvija każ li dwaru jkun iddeċieda lill-Bord Superjuri jekk iqis li għandu jitbiegħed mill-interpretazzjoni tal-leġislazzjoni applikabbli mogħtija f’deċiżjoni li tkun ittieħdet qabel mill-Bord Superjuri.
               3.   Il-Presidju, fuq proposta tal-president tal-Bordijiet ta’ Appell magħmula fuq inizjattiva tiegħu stess jew fuq talba ta’ membru tal-Presidju, jista’ jirrinvija quddiem il-Bord Superjuri każ li dwaru bord ikun iddeċieda jekk iqis li d-diffikultà ġuridika, -l-importanza tal-każ jew iċ-ċirkostanzi partikolari jiġġustifikaw dan l-att, b’mod partikolari meta l-Bordijiet ta’ Appell ikunu ħadu deċiżjonijiet differenti dwar kwistjoni ġuridika imqajma minn dan il-każ
               4.   Il-Bord Superjuri jirrinvija mingħajr dewmien, quddiem il-bord li kien magħżul l-ewwel, jekk iqis li l-kondizzjonijiet ta’ delega mhumiex irrispettati.
               5.   Id-deċiżjonijiet kollha relattivi mar-rinviju quddiem il-Bord Superjuri għandhom motivazzjoni. Il-partijiet ikunu mgħarrfa bihom.
               Artikolu 1 quater
               
               Deċiżjonijiet minn membru wieħed
               1.   Il-Presidju jistabbilixxi lista indikattiva ta’ tipi ta’ każi li, ħlief f’ċirkostanzi partikolari, il-bordijiet jistgħu jagħtu lil membru wieħed, bħad-deċiżjonijiet li jagħlqu l-proċedura wara ftehim bejn il-partijiet u d-deċiżjonijiet dwar l-ispejjeż jew dwar l-aċċettazzjoni ta’ appell.
               Il-Presidju jista’ jistabbilixxi wkoll lista tat-tipi ta’ każi li għalihom id-delega lil membru wieħed hi eskluża.
               2.   Id-deċiżjoni li każ fost dawk definiti mill-Presidju skond il-paragrafu 1 jiġi mogħti lil membru wieħed tista’ tiġi delegata mill-Bord lill-president tiegħu.
               3.   Il-partijiet ikunu mgħarrfa bid-deċiżjoni dwar l-attribuzzjoni ta’ każ lil membru wieħed.
               Il-membru li lilu jkun ingħata l-każ, jirrinvijah quddiem il-bord jekk iqis li l-kondizzjonijiet ta’ delega mhumiex irrispettati.
               Artikolu 1 quinquies
               
               Rinviju ta’ każ skond deċiżjoni tal-Qorti tal-Ġustizzja
               1.   Jekk, bl-applikazzjoni ta’ l-Artikolu 63(6) tar-regolament, il-miżuri li jwasslu għat-twettiq ta’ deċiżjoni tal-Qorti tal-Ġustizzja li tħassar id-deċiżjoni, jew parti minnha, tal-Bord ta’ Appell jew tal-Bord Superjuri, jinkludu eżaminazzjoni mill-ġdid, minn naħa tal-Bordijiet ta’ Appell, tal-każ li għalih tkun ittieħdet id-deċiżjoni, il-Presidju jiddeċiedi jekk il-każ ikunx rinvijat lill-bord li jkun ħa din id-deċiżjoni, lil bord ieħor jew lill-Bord Superjuri.
               2.   Meta każ ikun rinvijat lil bord ieħor, dan hu magħmul b’tali mod li ma jinkludi l-ebda membru li jkun ħa sehem fid-deċiżjoni involuta. Din l-aħħar dispożizzjoni ma tgħoddx jekk il-każ ikun rinvijat quddiem il-Bord Superjuri.”
            
         
               3.
            
            
               Fl-Artikolu 4, il-paragrafu 3 hu mħassar u l-paragrafu 4 isir il-paragrafu 3.
            
         
               4.
            
            
               L-Artikolu 5 hu sostitwit mit-test li ġej:
               “Artikolu 5
               Segretarjat
               1.   Fi ħdan il-Bordijiet ta’ Appell jitwaqqaf segretarjat li jkun responsabbli b’mod partikolari, bl-awtorità tal-president tal-Bordijiet ta’ l-Appell, biex jirċievi, jittrasmetti, jżomm u jinnotifika d-dokumenti kollha marbuta mal-proċedura quddiem il-Bordijiet ta’ l-Appell u mill-organizzazzjoni tad-dossiers relattivi.
               2.   Is-segretarjat hu mmexxi minn segretarju. Il-president tal-bordijiet jaħtar aġent tas-segretarjat responsabbli li jwettaq id-dmirijiet tas-segretarju meta dan ikun nieqes, ma jkunx jista’ jaqdi dmiru jew meta l-post tiegħu jkun vakanti.
               3.   Is-segretarjat għandu d-dmir jissorvelja b’mod partikolari r-rispett tal-limiti taż-żmien kif ukoll kondizzjonijiet oħra relattivi mat-tressiq ta’ l-appell u tar-riċevuti li jesponu r-raġunijiet ta’ l-appell.
               Jekk tinstab irregolarità li tista’ taffettwa l-aċċettazzjoni ta’ l-appell, is-segretarju jindirizza mingħajr dewmien opinjoni sostnuta b’raġuni lill-president tal-Bord ta’ l-Appell ikkonċernat.
               4.   Il-proċessi verbali tal-proċeduri orali u ta’ l-istruzzjonijiet huma stabbiliti mis-segretarju jew, jekk il-president tal-Bordijiet ta’ Appell juri l-qbil tiegħu, minn kull aġent tal-Bordijiet ta’ Appell maħtur mill-president tal-bord konċernat.
               5.   Il-president tal-Bordijiet ta’ Appell jista’ jgħaddi l-attribuzzjoni tal-każi tal-Bordijiet ta’ Appell f’idejn is-segretarju, fil-qafas tal-kriterji ta’ attribuzzjoni stabbiliti mill-Presidju.
               Il-Presidju jista’, fuq proposta tal-President tal-Bordijiet ta’ Appell, jgħaddi dmirijiet oħra marbuta mat-twettiq tal-proċedura quddiem il-Bordijiet ta’ Appell f’idejn is-segretarjat.”
            
         
               5.
            
            
               L-Artikolu 8 hu sostitwit mit-test li ġej:
               “Artikolu 8
               Twettiq tal-proċedura
               1.   Meta s-segretarju jindirizza lill-president ta’ Bord ta’ Appell opinjoni dwar in-natura riċevibbli ta’ appell, skond it-tieni inċiż ta’ l-Artikolu 5(3), il-president tal-bord ikkonċernat jista’ jew jissospendi d-dħul fis-seħħ ta’ l-inkartament u jistieden lill-bord biex jagħti l-opinjoni tiegħu dwar l-aċċettazzjoni ta’ appell, jew inkella jagħżel li tkun id-deċiżjoni aħħarija tal-proċedura quddiem il-Bord ta’ Appell li tgħid jekk l-appell hux aċċettabli jew le.
               2.   Fil-proċeduri inter partes, u mingħajr preġudizzju għall-Artikolu 61(2) tar-Regolament, ir-riċevuta li tesponi r-raġunijiet ta’ l-appell u l-osservazzjonijiet maħruġa bħala risposta jistgħu jkunu miżjuda minn risposta tal-persuna li tkun ressqet l-appell, imressqa mhux aktar tard minn xahrejn wara, li jibdew jgħoddu mid-data meta ssir in-notifika ta’ l-osservazzjonijiet bħala risposta, u minn duplikat tal-parti tad-difiża, imressqa mhux aktar tard minn xahrejn wara, li jibdew jgħoddu mid-data meta ssir in-notifika bħala risposta.
               3.   Fil-proċeduri inter partes, il-parti tad-difiża tista’, fl-osservazzjonijiet bħala risposta tagħha, tħejji konklużjonijiet maħsuba għall-annullament jew għal tibdil tad-deċiżjoni kontestata fuq punt mhux imqajjem waqt l-appell. Tali konklużjonijiet ma jkollhomx oġġett fil-każ li min iressaq l-appell jirtira.”
            
         Artikolu 2
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
   
   Id-dispożizzjonijiet ta’ l-Artikoli 8(2) u 8(3) tar-Regolament (KE) Nru 216/96 hekk kif modikati mill-Artikolu 1(5) ta’ dan ir-Regolament ma jgħoddux ħlief għal proċeduri li għalihom l-appell ikun tressaq wara d-dħul fis-seħħ ta’ dan ir-Regolament.
   
      Dan id-dokument jorbot fl-intier tiegħu u hu direttament applikabbli fl-Istati Membri kollha.
      Magħmul fi Brussel, nhar is-6 ta' Diċembru 2004.
      
         
            Mill-Kummissjoni
         
         Charlie MCCREEVY
         
            Membru tal-Kummissjoni
         
      
   
   
      (1)  ĠU L 11 ta’ l-14.1.1994, p. 1; Regolament modifikat l-aħħar mir-Regolament (KE) Nru 422/2004 (ĠU L 70, tad-9.3.2004, p. 1).